Caenis

se oversikt i artikkelen

Caenis er en slekt av døgnfluene i familie (biologi)|familien skjoldgjelledøgnfluer, dvergdøgnfluer eller slamdøgnfluer. Gruppens mange norske navn har oppstått på grunn av ulike norske dialekter og fra litteraturen. Slamdøgnfluer fordi de helst foretrekker steder med mudderbunn, mens skjoldgjelledøgnfluer henviser til nymfenes store skjoldformede trakégjeller. Dvergdøgnfluer kommer av at de generelt er små døgnfluer. De er tilknyttet et liv i ferskvann som nymfer (larve), de voksne tar ikke til seg føde og lever ikke så lenge. 

i Norge er det registrert fire arter, men to nye kan dukke opp, Caenis macrura og Caenis robusta, som begge er funnet i Sverige.

Utseende 
Små, spinkle døgnfluer, ofte med mørk forkropp og hvitaktig bakkropp. Forvingene er smale og har få tverr-årer, ofte melkeaktig hvite, bakvinger mangler. De voksne har tre haletråder. Hos nymfene danner trakégjellene på det andre bakkroppsleddet et skjold som dekker over de andre gjellene.

Levevis 
Nymfene finnes vanligvis i rennende vann med silt-bunn, der de kryper omkring på bunnen, men de kan også forekomme i stillestående vann. Trakégjellenes spesielle bygning hindrer at de blir ødelagt av silten. I motsetning til de fleste andre døgnfluer er de lite følsomme for miljøendringer og kan finnes i vassdrag sterkt påvirket av menneskelig aktivitet.

Systematisk inndeling med europeiske arter 
I Norge er det 4 arter og 14 i Europa. I 1993 ble det i bladet InsektNytt, publisert en liste (Johansen & Lunde, 1993), med forslag til norske navn på døgnfluene. Norsk entomologisk forenings foreslåtte navn står først i listen, andre norske navn er skrevet inn bak. Det forvirrende med norske navn er at ulike bøker bruker ulike navn og navnene kan variere med dialektene. De fleste nummer av InsektNytt kan lastes ned og leses på siden til Norsk Entomologisk forening. 

Norsk entomologisk forening har også utgitt en rekke Insekttabeller. Dette er små og billige hefter der en kan bestemme insekter til artsnivå. Et av heftene (se kilde) tar for seg døgnfluelarvene. 

 Ordenen døgnfluer (Ephemeroptera)
 Gruppen Pannota
 Overfamilien Caenoidea
 Familien skjoldgjelledøgnfluer, dvergdøgnfluer, slamdøgnfluer (Caenidae Klapálek, 1909)
 Underfamilien Caeninae
 Slekten Caenis Stephens, 1835 – 14 arter i Europa, 4 i Norge.
 Caenis belfiorei Malzacher 1986
 Caenis beskidensis Sowa 1973
 Håret skjoldgjelledøgnflue, Caenis horaria (Linnaeus, 1758)
 Sørlig slamdøgnflue, Caenis lactea (Burmeister, 1839)
 Damskjoldgjelledøgnflue, Caenis luctuosa (Burmeister, 1839)
 Caenis macrura Stephens 1835
 Caenis martae Belfiore 1984
 Caenis nachoi Alba-Tercedor & Zamora Muñoz 1993
 Caenis pseudorivulorum Keffermüller 1960
 Caenis pusilla Navás 1913
 Elveskjoldgjelledøgnflue, Caenis rivulorum Eaton, 1884
 Caenis robusta Eaton 1884
 Caenis strugaensis Ikonomov 1961
 Caenis valentinae Grandi 1951

Referanser

Litteratur 
 Lu Sun & McCafferty, W.P. (2008) Cladistics, classification and identification of the brachycercine mayflies (Insecta: Ephemeroptera: Caenidae). Zootaxa 1801: 1-239. 
 Sømme, Laurits 2001. Insekter. (Original: McGavin, George C. 2000. Insects, spiders and other terrestical arthropods.) N. W. Damm & Søn AS. ISBN 82-512-0601-4
 Johansen, G.O. og Lunde, V. 1993. Sjekkliste for norske døgnfluer (Ephemeroptera) med forslag til norske navn. Norsk entomologisk forening, InsektNytt 18(3-4), s. 19-22
 Arnekleiv, Jo Vegar. 1995. Døgnfluelarver. Norsk entomologisk forening, Norske Insekttabeller 14, 45 sider.
 Puthz, V. 1978. Ephemeroptera.  Limnofauna Europaea, J. Illies (ed.). Fischer Verlag, Stuttgart. side 256 – 263.
 Caenis - Fauna Europaea, utbredelsesdatabase for europeiske dyr

Eksterne lenker 
 
 Bildegalleri over nordamerikanske arter
 Tree of Life - Døgnfluer, (Ephemeroptera)  (engelskspråklig)
 CSIRO – Døgnfluer, (Ephemeroptera)  (engelskspråklig)
 Norsk Entomologisk forening

Døgnfluer